**Sok-funkciós rádiófrekvenciás kutatóállomások a 21. században
Tóth L. Viktor, ELTE**

Az Internet of everything korában olyan mérnökökre van szükségünk, akik nem csak otthonosan mozognak a 40-90GHz-es frekvenciáknak a távközlés és általában a frekvenciagazdálkodás számára most feltáruló világában, de a fejlesztés különböző szintjein kreatívak. Nem diktáljuk a tempót az űrversenyben, de képesnek kell lennünk kapcsolatot tartani legalább a földközeli űreszközök különböző fajtáival a pályáktól függetlenül. Meg kell legyen a lehetőségünk a nagy nemzetközi geodéziai rendszerekbe történő integrálódásra. Nem várakozhatunk tétlenül valahol a 20. század közepe műszaki színvonalán amikor versenytársaink interkontinentális rádió interferométer rendszerek tagjaivá válnak, élvezve az ilyen közösségek tagjai között élő technológia transzfer előnyeit.
Ilyen indokok motiválják a 21. század elején rádiófrekvenciás kutatóállomások tucatjainak kiépítését, illetve fejlesztését sokfelé, Olaszországtól Ghánáig. Előadásomban a műszaki-tudományos kihívások mellett a magyarországi lehetőségekre is kitérek.